Document ID: 32011R0383
Publication Date: 2011-04-18

Title and Content:
IZVEDBENA UREDBA KOMISIJE (EU) št. 383/2011
z dne 18. aprila 2011
o spremembi Uredbe Sveta (ES) št. 194/2008 o obnovitvi in okrepitvi omejevalnih ukrepov v zvezi z Burmo/Mjanmarom
(Besedilo velja za EGP)
EVROPSKA KOMISIJA -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 194/2008 z dne 25. februarja 2008 o obnovitvi in okrepitvi omejevalnih ukrepov v zvezi z Burmo/Mjanmarom in o razveljavitvi Uredbe (ES) št. 817/2006 (1), ter zlasti člena 18(1)(b) Uredbe,
ob upoštevanju naslednjega:
(1)
V Prilogi V k Uredbi (ES) št. 194/2008 so navedeni subjekti, za katere veljajo nekatere omejitve izvoza, financiranja in naložb v skladu z navedeno uredbo.
(2)
V Prilogi VI Uredbe (ES) št. 194/2008 so navedene osebe, skupine in subjekti, za katere velja zamrznitev sredstev in gospodarskih virov v skladu z navedeno uredbo.
(3)
V Prilogi VII Uredbe (ES) št. 194/2008 so navedena podjetja, ki so v lasti ali pod nadzorom vlade Burme/Mjanmara ali njenih članov ali z njimi povezanih oseb in za katera veljajo omejitve naložb v skladu z navedeno uredbo.
(4)
Sklep Sveta (EU) št. 2011/239/SVZP (2) nadomešča Priloge I, II in III Sklepa Sveta 2010/232/SVZP z dne 26. aprila 2010 (3), v katerih so navedena podjetja iz člena 3(2)(b), člena 5 in člena 14 navedenega sklepa, fizične in pravne osebe iz členov 9, 10 in 13 navedenega sklepa ter podjetja iz členov 10 in 14 navedenega sklepa. Uredba (ES) št. 194/2008 uveljavlja Sklep Sveta 2010/232/SZVP v obsegu, v katerem je potrebno ukrepanje na ravni Unije. Zato je treba Priloge V, VI in VII k Uredbi (ES) št. 194/2008 ustrezno spremeniti.
(5)
V primeru posameznikov iz Priloge IV Sklepa Sveta 2011/239/SZVP se odpravi učinke njihove uvrstitve na seznam iz Priloge II k navedenemu sklepu. Zato njihova imena ni ustrezno vključiti v Prilogo VI Uredbe (ES) št. 194/2008.
(6)
Da se zagotovi učinkovitost ukrepov, predvidenih s to uredbo, bi morala ta uredba začeti veljati na dan njene objave -
SPREJELA NASLEDNJO UREDBO:
Člen 1
1. Priloga V k Uredbi (ES) št. 194/2008 se nadomesti z besedilom Priloge I k tej uredbi.
2. Priloga VI k Uredbi (ES) št. 194/2008 se nadomesti z besedilom Priloge II k tej uredbi.
3. Priloga VII k Uredbi (ES) št. 194/2008 se nadomesti z besedilom Priloge III k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. aprila 2011

Classification:
Level 1 Topics: 100161
100147
100143
100145
Level 2 Topics: 100180
100170
100282
100184
100194
100281
Level 3 Topics: 584
1847
3584
3878
3474
2858
All Topics: 3483
3584
3588
3870
4966
584